# metadata.dc.description.abstract[].value
Álvaro Cunqueiro é un autor central en moitos aspectos dentro do campo lite-
rario galego, e desde logo tamén o é cando se fala das relacións da cultura galega
coa Bretaña continental. Mais este é un campo que non percorre en solitario,
desde que Ramón Cabanillas iniciara a apropiación da materia da Bretaña co
seu longo poema épico Na noite estrelecida (1926). A intención do poeta das
Irmandades, dirixida a dotar a literatura galega dunha tradición narrativa culta
da que carecía, estaba en conexión coa xa longa elaboración do mito da orixe
celta, que asentaba os alicerces no século xix para reclamar a irmandade con
outras culturas atlánticas e introducía por primeira vez os materiais artúricos
medievais como un corpus de tradición culta derivado das fontes celtas orais 1 .
Esta é a idea que retomará Cunqueiro nas súas primeiras novelas galegas, fusio-
nando outros precedentes da xeración que o antecede, como o Castelao de As
cruces de pedra na Bretaña (1930), que probablemente lle serve de guía incon-
fesada para as alusións a algúns cruceiros e outros elementos de microtoponi-
mia que aparecen diseminados na súa obra. A liña cronolóxica desta fecunda
relación intercultural continuará con outros autores posteriores, entre os cales
non se pode deixar de mencionar a Méndez Ferrín coa densa e complexa novela
Bretaña, Esmeraldina (1987), que establece pola súa vez un interesante diálogo
coa obra de Cunqueiro, así como con algúns dos seus relatos máis temperáns,
tales que «Percival» (1958) e «Amor de Artur» (1981). Un camiño cheo de
retos para as moitas primaveras que sen dúbida esperan aínda aos estudos das
relacións entre Galicia e a Bretaña.

# metadata.dc.relation.ispartof[].value
Capítol del llibre: Villares, Ramón, Botrel, Jean-François, Rivalan Guégo, Christine (eds.), Galicia-Bretaña. Olladas comparadas, Consello da Cultura Galega, 2020, [ISBN 9788417802202], p. 285-309

# metadata.dc.source[].value
Llibres / Capítols de llibre (Llengües i Literatures Modernes i Estudis Anglesos)